text: Rumænere mistænkes for indbrudsbølge
  28 april 2010 kl. 13.43
  Politiet har i dag anholdt 13 rumænere på en campingplads i nærheden af Ribe.
  De mistænkes for flere indbrud i syd og Sønderjylland, blandt andet i spillehallen på Statoil, Sædding Ringvej 6 i Esbjerg.
  I løbet af dagen og aftenen tager politiet stilling til, hvor mange af de anholdte, der skal fremstilles i grundlovsforhør i morgen.
  Politiet i Syd- og Sønderjylland arbejder sammen med Sydøstjyllands Politi om efterforskningen.
  I forvejen har politiet fået varetægtsfængslet en 41-årig rumænsk mand. Han er sigtet for indbruddet i spillehallen i Esbjerg.
  